ابتسم رجاءا مع ...... العصبي
عصبي راح للخياط گلله:
شوف...هذي قطعة قماش
أرجع عليهه بعد اسبوع ألگاك مفصلياهه قاط
مو أرجع بعد إسبوع تگللي تعال بعد يومين ..
أرجع بعد يومين تگللي تعال باجر....
أجيك ثاني يوم تگللي فد ساعتين...
والأحسن جيب قماشي
وأنعل أبوك لابو اليخيط عندك..
عصبي آخر ...
عصبي كتب بطاقة دعوة لعرسه:
اللي يجي، لايمصخها....
واللي يتأخر، يطبه مرض، ترى ما راح يتزقنب عشا....
واللي ما يجي طز بيه، بس مو صوجه، صوج اللي عزمه....
دنعل ابوكم لأبو العزمكم يا قشامر!!!.
وآخر
عصبي راح ديصارح بنية
اجه لزمها من ايدها وكلها تعاي لج
واخذها على صفحة كلها باعي:
اني من اول مشفتج انعجبت بيج،
واذا مجنتي عمية فاكيد لاحظتيني،
واذا مو ثولة فاكيد انتبهتي،
واذا عندج ذرة احساس اكيد حسيتي،
سمعتي ....مو تكليلي اني ممفكرة بالموضوع...
انجبي هسه فكري بيه خلي هذا دماغج المحجر يشتغل....
مو تكليلي اني ما افكر بيك بهيج طريقة،
شنو ! معاجبج ؟! مو بعينج ؟!
اسوه راسج ترة مو عبالج
واخيرا
عصبي فتح مطعم كتب بيه
اليحب يتفضل يتسمم خلي يجي يتزقنب
والمسوي ريجيم يطبه مرض عساه لا اكل
والميعجبه يجي خلياكل قزرقط ببيتهم
وناقص على عرضي اذا ماعزلته للمطعم
وانعل ابوكم لابو اليفتح مطعم بعد